న్యూఢిల్లీ: అయోధ్యలో రామాలయ నిర్మాణం మరింత సులభతరం కాబోతోందని యూపీ ఎన్నికల్లో బీజేపీ గెలుపు అనంతరం ఆ పార్టీ సీనియర్ నేత సుబ్రమణియం స్వామి వ్యాఖ్యానించారు. రామాలయ నిర్మాణానికి అటు కేంద్రం, ఇటు రాష్ట్రం సానుకూలంగా ఉండటంతో ఆలయ నిర్మాణం కల సాకారమవుతుందన్నారు. రామాలయ నిర్మాణం ఎప్పుడూ కీలకాంశమేనని, యూపీ పోలింగ్ చివర్లో పలు దశల్లో పలువురు ఈ అంశాన్ని ప్రస్తావించారని గుర్తు చేశారు. 'సరయూ నది తీర ప్రాంతంలో మసీదు కట్టుకోవాలనుకుంటే.. ప్రస్తుతం ఉన్న చోటే రామాలయ నిర్మాణం కూడా జరగాలని నేను సున్నీ వక్ఫ్ బోర్డ్తో ప్రతిసారి చెబుతూనే ఉన్నాను. ముస్లింలు కూల్చివేసిన ఆలయాలన్నీ నిర్మించాలని వారిని మనం కోరడం లేదు. యూపీలో విజయంతో ఆలయ నిర్మాణం మరింత సులభమైంది. కేంద్రంతో పాటు రాష్ట్రం నుంచి కూడా ఇప్పుడు మద్దతు దొరుకుతుంది' అని మీడియాతో మాట్లాడుతూ స్వామి అన్నారు. దేశంలోని కీలక రాష్ట్రాల్లో యూపీ ఒకటని, బీజేపీ సాధించిన చారిత్రక విజయం ప్రభావం దేశ రాజకీయ వ్యవస్థపై కూడా ఉంటుందన్నారు. నోట్ల రద్దు నిర్ణయం తర్వాత పార్టీ తీవ్ర విమర్శలు ఎదుర్కొన్నా ఎన్నికల్లో అనూహ్యమైన స్పందన వచ్చిందని, మరో పదేళ్లు సునాయాసంగా పాలించగలిగే సామర్థ్యం ప్రజా తీర్పుతో లభించిందని ఆయన అన్నారు. ప్రధాని మోదీ  ప్రవేశపెట్టిన సంక్షేమ పథకాలన్నీ ఇప్పుడు యూపీ పేద ప్రజలకు చేరుతాయన్నారు.
newdhilly: ayodhyalo ramalaya nirmaanam marinta sulabhataram kabotondani up ennikallo bgfa gelupu anantaram aa party seanier netha subramaniyam swami vyaakhyaaninchaaru. ramalaya nirmaanaaniki atu kendram, itu rashtram saanukuulamgaa undatamtho aalaya nirmaanam kala saakaaramavutundannaaru. ramalaya nirmaanam eppuduu keelakaamsamenani, up poling chivarlo palu dasallo paluvuru ee amsaanni prastaavinchaarani gurtu chesaru. 'sarayuu nadi teera praantamlo maseedu kattukovalanukunte.. prastutam unna chote ramalaya nirmaanam kuudaa jaragaalani nenu sunnee wakf bordto pratisaari chebutune unnaanu. muslimlu koolchivesina aalayaalannii nirminchaalani vaarini manam koradam ledu. upilo vijayamtho aalaya nirmaanam marinta sulabhamaindi. kendramtho paatu rashtram nunchi kuudaa ippudu maddatu dorukutundi' ani meediatho maatlaadutuu swami annaru. desamloni keelaka rashtrallo up okatani, bgfa saadhinchina chaaritraka vijayam prabhaavam desha rajakeeya vyavasthapai kuudaa untundannaaru. notla raddu nirnayam tarvaata party teevra vimarsalu edurkonna ennikallo anoohyamaina spandana vachindani, maro padellu sunayasanga paalinchagalige saamarthyam praja teerputho labhinchindani aayana annaru. pradhaani modii  pravesapettina sankshema pathakaalannii ippudu up pedha prajalaku cherutaayannaaru.